मंत्री ने देखे छात्रावास, मूक बधिर बच्चों से इशारों में की बात
खंडवा | खाद्य एवं नागरिक आपूर्ति मंत्री विजय शाह ने आवासीय विशेष प्रशिक्षण केंद्र देखे। निवासरत बच्चों से बातचीत की। समस्याएं सुनकर निराकरण के निर्देश दिए। मूक बधिर बच्चों से इशारों में हालचाल पूछे। सभी बच्चों को एक-एक जोड़ी गर्म कपड़े दिलाने के लिए निर्देश अफसरों को दिए। मूक बधिर छात्रावास में पेयजल के लिए अलग से पाइप लाइन डलवाने के निर्देश आयुक्त नगर निगम को दिए। इस दौरान प्रभारी कलेक्टर एवं जिला पंचायत के मुख्य कार्यपालन अधिकारी अमित तोमर, सहायक आयुक्त गणेश भावर, डीपीसी पीएस सोलंकी, जिला आपूर्ति अधिकारी एसआर कोठारे मौजूद रहे। खाद्य मंत्री ने बताया कि मुख्यमंत्री के प्रवास के दौरान इन बच्चों के साथ भोजन कार्यक्रम तय करेंगे। ताकि वे इन छात्रावासों की व्यवस्थाओं देख सकें। इनकी व्यवस्थाएं ज्यादा बेहतर हों।
hin_Deva hin_Deva